بوخارست (بالروماني بوكوريشت București ) هى العاصمة السياسية و الاقتصادية و الصناعية و اكبر مدينة فى رومانيا بوخارست بتطل على نهر الدومبوفيتسا و هى علشان كدة مشهورة باسم قلعة الدومبوفيتسا بوخارست مدينة مش قديمة قوي (بالمعايير الأوروبية) يعنى اول مرة بتتذكر فيها المدينة كان فى سنة 1459. بعديها اتطورت و بقت العاصمة بتاعة رومانيا سنة 1862 . و بقت كمان مركز لحضارة و فنون و ثقافة رومانيا. بسبب الجمال الرائع للمباني و المعمار اللى فى المدينة و خصوصا اللى اتبنى بين الحربين العالميتين ، بوخارست اتشهرت باسم باريس الشرق او باريس الصغيره. حسب الاحصا اللى اتعملت سنة 2006 عدد سكان بوخارست مابين 1.9 و 2.6 مليون انسان و بكدا بتكون سادس اكبر مدينة فى الاتحاد الاوروبي.